Murren koirakouluun ilman voimassa olevia rokotuksia voivat tulla vain alle rokotusikäiset pennut. Kaikkien rokotusikäisten koirien tulee olla rokotettu Suomen Kennelliiton määräysten mukaisesti. Asianmukaisesti rokotetut emät antavat vasta-ainesuojan pennuilleen, jolloin kaikki leikkikouluun osallistuvat pennut ovat samassa asemassa. Pennut harjoittelevat kommunikointitaitoja pentuesisarustensa kanssa syntymästään lähtien, ja sosiaalistamisen kannalta on tärkeää, että näiden taitojen harjoittelu jatkuu mahdollisimman pian luovutuksen jälkeen - näin nämä taidot pysyvät yllä.